- Akkor meg mégis mivel idegesíthetnélek téged, ha a teljes neveden hívnálak, Ebony L. Drake? Mit is takar pontosan az az L betű? Loren? Lily? Lisbeth? Ludvina? - faggatózom derűsen, átlépve a támadóink teste felett, hogy elérhessem őt. Tudálékoskodó szavai hallatán egyből ráncba szalad a homlokom, éles pillantásommal megpróbálom karóra tűzni a fejét. Hiába igyekszem azonban, sajnos a génjeim még nem jutottak el arra a szintre, hogy csupán szemmel megnyúzhassak valakit. Mily' kár!